*Projekts*

2017.gada \_\_\_.\_\_\_\_\_\_\_\_\_\_ Noteikumi Nr.

Rīgā (prot. Nr.\_\_ \_\_.§)

**Kārtība, kādā valsts un pašvaldību institūcijas ierosina, lai Ministru kabinets pieņem lēmumu par starptautiskās palīdzības pieprasīšanu katastrofas vai katastrofas draudu gadījumā, lai nodrošinātu katastrofas pārvaldīšanu**

*Izdoti saskaņā ar [Civilās aizsardzības](http://likumi.lv/ta/id/68522-imigracijas-likums%22%20%5Ct%20%22_blank)*

 *[un katastrofas pārvaldīšanas likuma](http://likumi.lv/ta/id/68522-imigracijas-likums%22%20%5Ct%20%22_blank)*

[*24.panta*](http://likumi.lv/ta/id/68522-imigracijas-likums#p4)*piekto daļu*

**I. Vispārīgie jautājumi**

1. Noteikumi nosaka kārtību, kādā valsts un pašvaldību institūcijas ierosina Ministru kabinetam pieņemt lēmumu par starptautiskās palīdzības pieprasīšanu katastrofas vai katastrofas draudu gadījumā, lai nodrošinātu katastrofas pārvaldīšanu.

2. Katastrofas vai katastrofas draudu gadījumā lēmumu par starptautiskās palīdzības pieprasīšanu pieņem Ministru kabinets.

3. Ministru kabinetam pieprasīt starptautisko palīdzību var ierosināt atbildīgās valsts un pašvaldības institūcijas pēc starptautiskās palīdzības pieprasījuma ierosinājuma izskatīšanas Krīzes vadības padomē.

4. Atbildīgā valsts un pašvaldības institūcija starptautiskās palīdzības lūguma projektu noteiktā kārtībā iesniedz Krīzes vadības padomes sekretariātā un tajā norāda nepieciešamās starptautiskās palīdzības pieprasīšanas pamatojumu, veidu, apjomu un provizoriskās izmaksas, kā arī atbildīgo valsts institūciju un līdzatbildīgās institūcijas.

**II. Starptautiskās palīdzības pieprasīšana**

5. Atbildīgā valsts un pašvaldības institūcija, ierosinot pieprasīt starptautisko palīdzību, Krīzes vadības padomes sekretariātā iesniedz šādu informāciju:

5.1. Valsts un pašvaldības institūcijas, kura ierosina pieprasīt starptautisko palīdzību, nosaukums un kontaktinformācija;

5.2. pieprasītās starptautiskās palīdzības vispārīgs apraksts;

5.3. pieprasītās starptautiskās palīdzības veids un apjoms (pēc iespējas detalizēta informācija);

5.4. starptautiskās palīdzības izvietošanas paredzamais ilgums un provizoriskās izmaksas;

5.5. starptautiskās palīdzības robežas šķērsošanas vieta (globālās pozicionēšanas sistēmas koordinātes);

5.6. izmantojamais transports (sauszemes transports (tostarp dzelzceļa), gaisa transports, jūras transports);

5.7. starptautiskās palīdzības ierašanās vietas (galapunkts) nosaukums un globālās pozicionēšanas sistēmas koordinātes;

5.8. vai uzņemošā valsts nodrošina šādu atbalstu starptautiskās palīdzības sniedzējam:

5.8.1. pārtika;

5.8.2. dzeramais ūdens;

5.8.3. degviela;

5.8.4. izmitināšana;

5.8.5. iekšzemes transports;

5.8.6. medicīniskais atbalsts;

5.8.7. sadarbības koordinators;

5.8.8. tulki;

5.8.9. citi uzņemošās valsts atbalsta pienākumi.

5.9. vai uzņemošā valsts atbrīvo starptautiskās palīdzības moduļus, vienības, aprīkojumu un citu sūtījumu, tajā skaitā dienesta suņus, no visām muitas nodevām, nodokļiem, tarifiem, maksām un nenosaka nekādus eksporta un importa ierobežojumus.

5.10. vai uzņemošā valsts apņemas starptautiskās palīdzības sniedzējam:

5.10.1. nepieciešamības gadījumā izsniegt vīzas;

5.10.2. atzīt reglamentētās profesijas piemēram – ārsti, medmāsas, vidējais medicīnas personāls, inženieri, ugunsdzēsēji, glābēji un citas profesijas;

5.10.3. nepieciešamības gadījumā, vai pēc starptautiskās palīdzības sniedzēja lūguma, nodrošināt drošības pakalpojumus.

5.11. citas uzņemošās valsts apņemšanās.

6. Ja objektīvo iemeslu dēļ informācija, kas minēta šo noteikumu 5.5., 5.6., 5.7., 5.8., 5.9., 5.10 un 5.11. apakšpunktā, nav zināma, atbildīgā valsts un pašvaldības institūcija, ierosinot pieprasīt starptautisko palīdzību, par to informē Krīzes vadības padomes sekretariātu.

7. Lēmumu par starptautiskās palīdzības pieprasīšanu pieņem Ministru kabinets, pamatojoties uz Krīzes vadības padomes priekšlikumu un atbildīgās valsts un pašvaldības institūcijas sniegto informāciju.

8. Ministru kabinets lēmumā par starptautiskās palīdzības pieprasīšanu norāda šo noteikumu 5.punktā minēto informāciju, kā arī nozīmē vadošo institūciju un atbalsta sniedzošās institūcijas, nosakot to pienākumus un tiesības.

9. Ārlietu ministrija, izmantojot diplomātiskos kanālus, nodrošina starptautiskās palīdzības pieprasījuma nosūtīšanu iespējamiem starptautiskās palīdzības sniedzējiem izmantojot diplomātiskos kanālus.

10. Valsts civilās aizsardzības kontaktpunkts noteiktā kārtībā nodrošina ar starptautiskās palīdzības saņemšanu saistītās informācijas apriti ar Eiropas Savienības Ārkārtējo situāciju reaģēšanas un koordinēšanas centru un Ziemeļatlantijas līguma organizācijas Eiroatlantijas katastrofu reaģēšanas un koordinācijas centru un citām sadarbības starptautiskajām organizācijām un ārvalstīm.

11. Ministru kabineta nozīmētā vadošā institūcija nodrošina komunikāciju ar starptautiskās palīdzības sniedzēju, ja Ministru kabinets nav lēmis citādi.

**III. Starptautiskās palīdzības saņemšana**

12. Ministru kabineta nozīmētā vadošā institūcija vada un koordinē visu ar starptautiskās palīdzības saņemšanu saistīto pasākumu īstenošanu.

13. Ministru kabineta nozīmētā vadošā institūcija kārto starptautiskās palīdzības sniedzēja muitas formalitātes, kā arī nodrošina nepieciešamo dokumentu iesniegšanu Valsts ieņēmumu dienesta muitas iestādē.

14. Valsts ieņēmumu dienesta muitas iestādes nodrošina starptautiskās palīdzības ārpuskārtas muitas kontroli.

15. Valsts ieņēmumu dienests saskaņā ar Eiropas Savienības normatīvajiem aktiem, kuri paredz atbrīvojumu no muitas nodokļa, starptautiskās palīdzības sniedzēju atbrīvo no ievedmuitas.

16. Ministru kabineta nozīmētā vadošā institūcija sadarbībā ar atbalsta sniedzošajām institūcijām ne vēlāk kā 30 dienas pēc starptautiskās palīdzības saņemšanas beigām sagatavo un noteiktā kārtībā iesniedz izskatīšanai Krīzes vadības padomē informatīvo ziņojumu par starptautiskās palīdzības saņemšanas gaitu, iekļaujot secinājumus un priekšlikumus turpmākajai rīcībai.

Ministru prezidents                                   M. Kučinskis

Iekšlietu ministrs                                    R. Kozlovskis

 Vīza: Iekšlietu ministrs R. Kozlovskis

 Vīza: valsts sekretāra pienākumu izpildītājs D.Trofimovs

19.07.2017.

K.Druvaskalns, 67075835

kaspars.druvaskalns@vugd.gov.lv